PERUSTELUT

Talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[1] 28 kohdan mukaisesti Euroopan globalisaatiorahastosta (EGR) voidaan ottaa joustovälineen avulla käyttöön vuosittain enintään 500 miljoonaa euroa ylittämällä rahoituskehyksen asianomaisten otsakkeiden enimmäismäärät.

Rahastosta myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[2].

Espanja toimitti 8. lokakuuta 2013 EGR:n rahoitustukea koskevan hakemuksen ”EGF/2013/008 ES/Comunidad Valenciana Textiles” työntekijävähennysten vuoksi, jotka on toteutettu Espanjan NUTS II -alueella Valencian itsehallintoalueella (ES52), NACE Rev. 2:n kaksinumerotason 13 (tekstiilien valmistus)[3] piirissä toimivissa 198 yrityksessä.

Tutkittuaan hakemuksen perusteellisesti komissio on tullut asetuksen (EY) N:o 1927/2006 10 artiklan mukaisesti siihen tulokseen, että asetuksessa säädetyt edellytykset rahoitustuen saamiseksi täyttyvät.

HAKEMUKSEN TIIVISTELMÄ JA ANALYYSI

Keskeiset tiedot: ||

EGR-viitenumero || EGF/2013/008

Jäsenvaltio || Espanja

2 artikla || b

Asianomaiset yritykset || 198

NUTS II -alue || Valencia (itsehallintoalue) (ES52)

NACE Rev. 2:n kaksinumerotaso || 13 (tekstiilien valmistus)

Viiteajanjakso || 1.11.2012 – 1.8.2013

Yksilöllisten palvelujen tarjoamisen aloittamispäivä || 1.1.2014

Hakemuksen päivämäärä || 8.10.2013

Työntekijävähennykset viiteajanjaksolla || 560

Toimenpiteisiin osallistuvien vähennettyjen työntekijöiden määrä || 300

Yksilöllisten palvelujen kustannukset euroina || 1 600 000

EGR:n täytäntöönpanokustannukset[4] euroina || 80 000

EGR:n täytäntöönpanokustannukset prosentteina || 4,76

Kokonaisbudjetti euroina || 1 680 000

EGR:n tuki euroina (50 %) || 840 000

1. Hakemus jätettiin komissiolle 8. lokakuuta 2013, ja sitä täydennettiin lisätiedoin 5. marraskuuta 2013 asti.

2. Hakemus täyttää asetuksen (EY) N:o 1927/2006 2 artiklan b alakohdassa esitetyt EGR:n rahoitustuen myöntämisen edellytykset, ja se tehtiin saman asetuksen 5 artiklassa säädetyssä kymmenen viikon määräajassa.

Yhteys työntekijävähennysten ja globalisaatiosta johtuvien maailmankaupan huomattavien rakenteellisten muutosten tai maailmanlaajuisen rahoitus- ja talouskriisin välillä

3. Osoittaakseen yhteyden työntekijävähennysten ja globalisaatiosta johtuvien maailmankaupan huomattavien rakenteellisten muutosten välillä Espanja väittää, että tekstiili- ja vaatetustuotteita koskevan WTO:n kymmenvuotisen siirtymäkauden sopimuksen päätyttyä vuoden 2004 lopulla Euroopan unionin tekstiilimarkkinat ovat olleet avoimet paljon laajemmalle, etenkin Kiinasta ja Kaukoidän maista peräisin olevalle kilpailulle[5]. Jäljempänä olevasta kaaviosta käy ilmi, että tekstiili- ja vaatetustuotteita koskevan sopimuksen päättymisen jälkeen NACEn kaksinumerotasoon 13 kuuluva tuonti kasvoi merkittävästi.

EU:n tekstiilivienti ja -tuonti[6] (milj. euroa)

Lähde: Eurostat Comext

4. Kaudella 2004–2012 EU:n kauppatase tekstiilien osalta heikkeni merkittävästi. Kyseisellä kaudella tekstiilien tuonti EU:hun kasvoi 17 prosenttia, kun taas EU:n tekstiilien vienti laski 3 prosenttia. Tekstiilien kauppatase EU:ssa heikkeni 1 107 miljoonan euron ylijäämästä vuonna 2004 3 067 miljoonan euron alijäämään vuonna 2012.

Tekstiilit milj. euroa || 2004 || 2006 || 2008 || 2010 || 2012 || Kasvu % 2004–2012

Tuonti EU:hun || 20 585 || 22 637 || 21 574 || 22 789 || 24 098 || 17,07

Vienti EU:sta || 21 692 || 22 609 || 18 890 || 18 695 || 21 031 || -3,05

Tase || 1 107 || -28 || -2 684 || -4 094 || -3 067 ||

5. Lisäksi samalla kun EU:n osuus maailman tekstiiliviennistä laski 10 prosentista 8 prosenttiin ajanjaksolla 2000–2011, Kiinan osuus maailman tekstiiliviennistä kasvoi 10 prosentista 32 prosenttiin[7].

6. Komission yksiköt ovat tulleet siihen johtopäätökseen, että Espanjan Valenciassa tapahtuneiden 560:n työntekijävähennyksen voidaan katsoa liittyvän asetuksen (EY) N:o 1927/2006 1 ja 2 artiklassa tarkoitettuihin maailmankaupan huomattaviin rakenteellisiin muutoksiin, jotka johtivat siihen, että tuonti EU:hun kasvoi huomattavasti ja EU menetti markkinaosuuttaan maailmanmarkkinoista.

7. Tekstiilialaan liittyviä EGR-hakemuksia on tehty tähän mennessä 11[8], ja niiden kaikkien taustalla on ollut kaupan globalisaatio.

Vähennettyjen työntekijöiden määrän ja 2 artiklan b alakohdan mukaisten kriteerien täyttymisen osoittaminen

8. Espanjan hakemus perustuu asetuksen (EY) N:o 1927/2006 2 artiklan b alakohdan toimintakriteeriin, joka edellyttää vähintään 500 työntekijän vähentämistä tilastollisen toimialaluokituksen NACE Rev. 2:n saman kaksinumerotason piirissä toimivissa yrityksissä yhdeksän kuukauden aikana jäsenvaltion jollakin NUTS II ‑tason alueella tai kahdella vierekkäisellä alueella.

9. Hakemuksessa todetaan, että 198:ssa NACE Rev. 2:n kaksinumerotasolla 13 (tekstiilien valmistus) toimivassa yrityksessä NUTS II -alueella Valencian itsehallintoalueella (ES52) vähennettiin 560 työntekijää yhdeksän kuukauden viiteajanjakson aikana eli 1. marraskuuta 2012 – 1. elokuuta 2013. Näistä työntekijävähennyksistä 117 on laskettu asetuksen (EY) N:o 1927/2006 2 artiklan toisen kohdan ensimmäisen luetelmakohdan säännösten mukaisesti. Lisäksi 284 työntekijävähennystä on laskettu saman kohdan toisen luetelmakohdan ja 159 kolmannen luetelmakohdan mukaisesti. Komissio on saanut 2 artiklan toisen kohdan kolmannen luetelmakohdan mukaisesti vahvistuksen, että tämä on vähentämisten todellinen määrä.

Selvitys työntekijävähennysten ennakoimattomasta luonteesta

10. Espanjan tekstiiliteollisuudessa on tehty laajoja modernisointi- ja rakennemuutostoimia vastauksena kilpailupaineeseen, joka on aiheutunut Maailman kauppajärjestön monikuitusopimuksen ja sitä seuranneen tekstiili- ja vaatetustuotteita koskevan sopimuksen raukeamisesta. Espanjan viranomaiset toteavat, että useissa asiakirjoissa[9] odotettu sujuva siirtymä ei ole toteutunut, koska euro on ollut odottamattoman vahva, minkä vuoksi EU:n markkinaosuus on kaventunut arvioitua nopeammin.

Työntekijöitä vähentävät yritykset ja tuen kohteena olevat työntekijät

11. Hakemus koskee seuraavissa 198 yrityksessä vähennettyjä 560:tä työntekijää:

Yritykset ja työntekijävähennysten lukumäärä

A.C. CUERDAS SL || 1 || INNOVIA COPTALIA, S.A. || 1

ABASIC, S.L.U. || 1 || IRPA SA || 1

ACABADOS DE TEJIDOS INNOVADORES S.L.U. || 1 || IZPIEL SA || 1

ACAPERSA || 1 || J.P. CARDENAL 1953 S.L. || 1

ADELA ROY,S.L. || 1 || JARRES, S.L. || 3

ADOLFO DOMINGUEZ SA || 3 || JOAQUIN GARCIA ROMAN || 1

ALCOCERTEX, S.L. || 3 || JOAQUIN REINA, S.A. || 16

ALGINET TEXTIL SA || 3 || JOHNSON CONTROLS IBERICA,S.A. || 2

ALHAMBRA INTERNACIONAL S.A. || 6 || JOSE BARTUAL CASTELLETS S.L || 4

ALTERCO S.A. || 2 || JOSE ROYO S.L. || 1

ALYSA S.L || 1 || JOSEP AVELINO DEVIS || 1

ANA MARI GOMEZ VAQUERO || 1 || JUAN FORNES FORNES SA || 1

ANTONIO BORONAT SUCH || 1 || JUAN JOSE BARBER MATAIX || 1

ANTONIO JORGE GUILLEM PICO S.L. || 1 || JUAN LUIS PEREZ VILAPLANA || 1

ANTONIO MIGUEL QLCARAZ TEXTIL SL || 1 || LARA TEXTIL HIPER S.L. || 1

APARISI &CIA || 5 || LECOUIR EXP IMP SL || 1

ARBORA & AUSONIA, S.L.U. || 3 || LIZZO DESIGN SL || 1

ARMANDO FERRE || 2 || LUIS HERNANDEZ LOPEZ || 2

ATEVAL || 1 || LYONTEX, S.L. || 2

ATHOS FABRICS, S.L. || 1 || MANTEROL, S.A. || 9

ATIKA GRAVATS I DISSENY TEXTIL, S.L. || 1 || MANUEL GARCIA GUTIERREZ || 1

ATRIUM RETAIL SERVICES S.L. || 1 || MANUEL REVERT Y CIA, S.A || 1

ATTRACTION GROUP 2002 S.L. || 1 || MAPA SPONTEX IBERICA S.A || 2

BELENGUER ROBA BETA S.L || 1 || MARIA DEL MAR CORDERO GARCIA || 1

BENICAS GRUP S.L. || 2 || MARIA ESTELA AÑO SENAR || 1

BETIS TEXTIL, S.A. || 1 || MARINA CASTRO GARCIA || 1

BIARPRINT, S.L. || 1 || MEPABAN SA || 1

BON ESTIL, S.L. || 1 || MIDUSO S.L. || 1

BORDADOS MILENIUM EXPORT S.L. || 2 || MIGUEL JUAN TORREGROSA TOLEDO || 1

BORDADOS SOLER SANTAMARIA SLL || 1 || MINIT SPAIN, S.A. || 1

BOSCH DE LA FLOR CONFECCIONISTAS S.L || 1 || MODELAIN TEXTIL, S.L. || 1

CALZADOS NAVARRO,S.L. || 1 || MONTE KINABALU SL || 2

CAMBRASS || 1 || MURO PAPEL S.A. || 1

CARPETFIL ALFOMBRAS S.L.U. || 2 || NAVARRO QUATTRO MODA, S.L. || 1

CASTILLA RIENDA S.L || 1 || ORCHESTRA S.L || 1

CLEYSOR, S.L. || 1 || OYSHIO ESPAÑA SA || 1

COLCHONES MIVIS, S.L. || 2 || OYSHIO ESPAÑA SA || 1

COLORPINT FASHION S.L. || 2 || OYSHO SAU || 1

COLORTEX 1967, S.L. || 68 || P. TOTEL, S.L. || 1

COLORTEX, S.A. || 16 || PABEL BOCAIRENT SL || 1

COMERCIAL INDUSTRIAL DE MANUFACTURADOS TEXTILES S.L. || 1 || PAU COLOMER S.L. || 10

COMERCIAL TIFANYS, S.L. || 1 || PEPE JEANS FOOTWEAR, S.L. || 1

COMERSAN S.A. || 1 || PRODUCTOS DAMEL , SL. || 1

CONFECCIONES ENRICH S.L. || 1 || PROTEC TEXTIL SL || 1

CONFECCIONES MACOLSA, S.L. || 1 || PULL & BEAR ESPAÑA SA || 5

CONFECCIONES SULFY,S.L. || 1 || PUNTO FA SL || 3

CORSETERIA LEVANTINA, SL || 1 || RAFAEL CATALA, S.A. || 19

CORTEFIEL SA || 1 || RAMDOM TEX S.L. || 2

COSEFIL S.L. || 2 || RED NASSAU, S.L. || 1

CREACIONES FAMISAX, S.L. || 1 || REIG MARTI, S.A. || 42

CREVI MODA CONFECCIÓN S.L. || 6 || ROTATEX S.L. || 1

DEBORA AUSONIA || 2 || ROYO GARMENTS, S.L. || 10

DISCOMEL, S.L. || 1 || SANPERE LOGÍSTICA S.L. || 1

DISFRIMUR S.L || 1 || SIXTY SPAIN RETAIL, S.L.U. || 1

DISTRIBUCIONES DIRECTAS 2004 SL || 1 || SOCIEDAD TEXTIL LONIA SA || 3

DORIAN TEXTIL, S.L. || 2 || SOLARMANES, S.L. || 1

DUSEN, S.A. || 1 || SONNENGLANZ S.L. || 1

ELIS MANOMATIC,S.A. || 1 || STRADIVARIUS ESPAÑA SA || 2

ELISA ANDRES CARBONELL, S.L. || 4 || T. L. HONDURAS SL || 1

ELISA MENUTS SL || 2 || T.M.V., S.L. || 2

ENCONADOS Y TORCIDOS S.A. || 1 || TAMODERVA S.L || 1

ESADE, S.L. || 1 || TAPICERIAS, S.A. || 3

ESCRIG, S.L. || 2 || TAPIZADOS AROCA, C.B. || 1

EURORED SL || 1 || TEIBOR S.L || 1

EXCLUSIVAS SIRVENT, S.L. || 1 || TEJIDOS Y BORDADOS S.L. || 1

EXPORT PABLO´S || 1 || TELAKASA HOGAR, S.L. || 1

EZETI SL || 1 || TEX - COY S.L. || 1

FAUSTINO SALCEDO, S.L. || 1 || TEX ATHENEA SL || 5

FERNANDO JOSE PUYOL NADAL || 1 || TEXIL SAMA || 1

FETEXSA || 2 || TEXTIL DAIMIELEÑA S.A || 1

FIBRESVAL, S.L. || 2 || TEXTIL GRECA,S.L. || 1

FINANCIERA PRONOVIAS, S.A. || 2 || TEXTILES ANTILO, S.L. || 1

FRAG COMERCIO INTERNACIONAL, S.L. || 2 || TEXTILES ATHENEA, S.A. || 1

FRANCHISING CALZEDONIA ESPAÑA S.A. || 1 || TEXTILES EURO BLANKETS, S.L. || 4

FRANCISCO FERRER MARIN, S.L. || 1 || TEXTILES PASTOR S.L. || 1

FUNKY FISH SPAIN, S.L. || 1 || TEXTILES SAN JORGE SL || 1

GALIANA NOVA, S.L. || 6 || TEXTILIN, S.L. || 1

GAMES STORES IBERIA SL || 2 || THV, SL BLANCO FASHION, SL (SALERA) || 1

GENERAL DE INNOVACION TEXTIL || 1 || TOLDOS LEVANTE S.L || 2

GENEROS DE PUNTO GARCIA, S.L. || 1 || TUSSY XXI SL || 1

GIL MAS, S.A. || 10 || TUTTO PICCOLO S.A. || 3

GONZAGA EXPORT, S.L || 2 || UBESOL, S.L. || 3

GREGORI GALINDO FCO JOSE S.L.N.E. || 1 || UBESOL, S.L. || 1

GRUPO ANTOLIN AUTOTRIM S.A.U || 1 || UBIOTEX, S.L. || 1

GRUPO BONATEL S.L.U. || 1 || UNION COMPOSITES S.L. || 1

GRUPO TAVEX S.A. || 11 || VALENCIA MENKES S.A || 1

HENNES Y MAURITZ S.L. || 1 || VALMEXIN S.L || 1

HIJOS DE SILVIO COLOMINA SL || 5 || VANICO S.A. || 1

HILADOS BENAMER S.L. || 18 || VERDE VELENO SL || 3

HILATURAS EL RAVALET, SL || 11 || VICENTA SIFRE GALLART, SL || 1

HILATURAS FERRE S.A. || 1 || VIDAL Y SANZ S.A. || 5

HILATURAS MARSANS S.L. || 1 || VISOR FALL NERS, S.L. || 1

HOGARLLEGO, S.L. || 1 || VIVES Y MARI S.L. || 7

ID P&C PATRONAJE Y CREACION S.L. || 10 || VORTUMNA S.L. || 1

INDUFIBRAS || 2 || XIRIVELLA AVINYO TAPISSEROS, S.L. || 18

INDUSTRIAL DEL TORCIDO S.A. || 1 || YAHYA JEBBOURI || 1

INDUSTRIAL NEOTEC SL || 1 || ZARA ESPAÑA S.A. || 4

INDUTER S.L. || 2 || ZARA HOME ESPAÑA, S.A. || 1

INNOVACIONES TEXTILES PLA S.L. || 5 || ZIPPY COMERCIO Y DISTRIBUCION, SA || 1

Yritysten kokonaismäärä: 198 || Työntekijävähennysten kokonaismäärä: 560 ||

12. Kaikille vähennetyille työntekijöille tarjotaan mahdollisuutta osallistua toimenpiteisiin. Espanjan viranomaiset kuitenkin arvioivat EGR-tuen hallinnoimisesta aiemmin saamiensa kokemusten perusteella, että noin 300 työntekijää haluaa osallistua EGR-toimenpiteisiin.

13. Vähennetyt työntekijät voidaan jaotella seuraavasti:

Ryhmä || Määrä || Prosenttiosuus

Miehiä || 317 || 56,61

Naisia || 243 || 43,39

EU:n kansalaisia || 550 || 98,21

Muun kuin EU-valtion kansalaisia || 10 || 1,79

15–24-vuotiaita || 10 || 1,79

25–39-vuotiaita || 225 || 40,18

40–54-vuotiaita || 213 || 38,03

55–59-vuotiaita || 59 || 10,54

Yli 60-vuotiaita || 53 || 9,46

14. Ammattiryhmien mukainen jaottelu on seuraava:

Ryhmä || Määrä || Prosenttiosuus

Johtajat || 1 || 0,18

Asiantuntijat || 60 || 10,71

Rakennus-, korjaus- ja valmistustyöntekijät || 455 || 81,25

Prosessi- ja kuljetustyöntekijät || 10 || 1,79

Muut työntekijät || 34 || 6,07

15. Espanja on vahvistanut asetuksen (EY) N:o 1927/2006 7 artiklan mukaisesti, että miesten ja naisten välisen tasa-arvon sekä syrjimättömyyden politiikkaa on sovellettu ja sovelletaan jatkossa EGR:n toteuttamisen eri vaiheissa ja etenkin haettaessa siitä tukea.

Asianomaisen alueen ja sen viranomaisten ja sidosryhmien kuvaus

16. Työntekijävähennykset on toteutettu NUTS II -alueella Valencian itsehallintoalueella. Kaikista Espanjan yrityksistä 11,5 prosenttia on sijoittunut tälle alueelle. Alueen kaikista työpaikoista 26 prosenttia on valmistusteollisuudessa. Palvelusektori työllistää 60 prosenttia, rakennusala 10 prosenttia ja alkutuotanto 4 prosenttia työvoimasta. Valencian itsehallintoalueen yritykset ovat pääosin pieniä ja keskisuuria yrityksiä, jotka ovat erikoistuneet lähinnä huonekalujen, kenkien, tekstiilien, keramiikan ja lelujen valmistukseen. Nämä toimialat ovat keskittyneet muutaman kunnan ympäristöön.

17. Tärkeimmät sidosryhmät ovat Valencian itsehallintoalueen hallitus (Generalitat Valenciana) ja etenkin SERVEF (itsehallintoalueen julkiset työvoimatoimistot), työnantajajärjestö Asociación de empresarios textiles de la Comunidad Valenciana-ATEVAL[10] sekä ammattiliitot UGT-PV ja CCOO-PV.

Työntekijävähennysten odotettu vaikutus paikalliseen, alueelliseen tai koko maan työllisyyteen

18. Valencian itsehallintoalueen työllisyyteen on kohdistunut vakavia vaikutuksia kriisin vuoksi. Alueen työttömyysaste nousi nopeasti 9,61 prosentista (Q1 2008) 29,19 prosenttiin (Q1 2013). Asianomaisen alueen työllisyystilanne näyttää erityisen heikolta, kun otetaan huomioon kriisin vaikutus perinteisiin sektoreihin, kuten lelu-, keramiikka-, jalkine-, rakennus- ja tekstiilialaan, sillä nämä sektorit ovat erittäin tärkeitä alueen taloudelle.

Työttömyysaste Valencian itsehallintoalueella

Lähde: Encuesta de Población Activa (EPA)[11]

19. Espanjan viranomaiset tuovat esiin, että Valencian itsehallintoalueella tekstiilialan työntekijävähennykset heikentävät entisestään työttömyystilannetta, sillä alue ja etenkin Alicanten maakunta (NUTS 3) ovat suuresti riippuvaisia tästä alasta. Kaikista Alicanten tehdasteollisuuden työntekijöistä 8,24 prosenttia on tekstiilialan palveluksessa.

20. Espanja toimitti maaliskuussa 2010[12] hakemuksen EGR:n rahoitustuen saamiseksi tekstiilialan työntekijöille, jotka ovat menettäneet työpaikkansa Valencian itsehallintoalueella. Käsillä oleva hakemus koskee samalla alalla ja alueella kyseisen ajankohdan jälkeen tapahtuneita työntekijävähennyksiä. Lisäksi Valencian itsehallintoalueella on toteutettu työntekijävähennyksiä myös NACE Rev. 2:n kaksinumerotason 13 (tekstiilien valmistus) ulkopuolisilla sektoreilla, ja Espanja esitti niiden vuoksi hakemukset EGR:n rahoitustuen saamiseksi syyskuussa 2009[13] (keramiikka), maaliskuussa 2010[14] (luonnonkivi), heinäkuussa 2011[15] (rakennusala), joulukuussa 2011[16] (jalkineala) ja vuonna 2013[17] (rakennusmateriaalit).

Rahoitettavaksi tuleva koordinoitu yksilöllisten palvelujen paketti ja sen arvioitujen kustannusten erittely sekä toimien täydentävyys rakennerahastoista rahoitettavien toimien kanssa

21. Kaikki seuraavassa lueteltavat toimenpiteet muodostavat yhdessä koordinoidun yksilöllisten palvelujen paketin, jonka tavoitteena on vähennettyjen työntekijöiden integroituminen uudelleen työmarkkinoille:

– Tervetulo- ja tiedotustilaisuudet: Tämä on ensimmäinen toimenpide, joka tarjotaan kaikille työttömiksi jääneille. Se sisältää seuraavat: 1) yleiset ja henkilökohtaiset tiedotustilaisuudet, joissa tiedotetaan ammattitaito- ja koulutusvaatimuksista, tarjolla olevista neuvontapalveluista ja koulutusohjelmista sekä avustuksista ja kannustimista, ja 2) ilmoittautumismenettely.

– Profilointi, ammatillinen ohjaus ja neuvonta: Tämä toimenpide käsittää seuraavat: työntekijöiden profilointi, räätälöidyn uudelleentyöllistymisstrategian laatiminen, neuvonta ja yksilöllisen tuen seuranta koko toteutusjakson ajan.

– Koulutus: Toimenpiteeseen sisältyy monentyyppisiä kursseja: 1) Laaja-alaisia taitoja koskeva koulutus. Tarjottava koulutus koskee työnhakutekniikoita opettavia työpajoja, henkilökohtaisia taitoja (esimerkiksi tunneäly, muutoksen hallinta jne.), tieto- ja viestintätekniikkaa sekä vieraita kieliä. 2) Ammatillinen koulutus. Ammatillinen koulutus keskittyy aloihin, joilla on tai joilla tulee myöhemmin olemaan työllistymismahdollisuuksia, kuten vanhustenhoidon avustavat hoitajat, tai ammattipätevyyttä edellyttävät työtehtävät kuten elintarviketyö, henkilöliikenne CPC[18], yksityiset vartiointipalvelut, tuholaisten torjunta jne. (3) Työpaikkakoulutus. Tämä ammatillinen koulutus räätälöidään paikallisten yritysten tarpeisiin. Koulutuksen ominaispiirteenä on se, että oppilaitoksessa annettavaa koulutusta täydennetään työpaikalla annettavalla koulutuksella. 4) Yrittäjyyskoulutus. Oman yrityksen perustamista suunnitteleville työntekijöille järjestetään erityiskoulutusta. Arvion mukaan tähän koulutukseen osallistuu 200 työntekijää.

– Yrittäjyyden tukeminen. Toimenpiteellä pyritään auttamaan oman yrityksen perustamista suunnittelevia irtisanottuja työntekijöitä. Toimenpide etenee kahdessa vaiheessa: 1) Hankkeita ja aloitteita koskeva neuvonta. Tavoitteena on elinkelpoisten yrityshankkeiden tai itsenäiseen ammatinharjoittamiseen liittyvien hankkeiden kehittäminen, tuottaminen ja ohjaaminen. Ohjaajat pyrkivät myös löytämään tilaisuuksia itsenäiseen ammatinharjoittamiseen työntekijän asuinpaikkakunnalta ja sen ulkopuolelta ja ehdottamaan näitä toimenpiteeseen osallistuville. 2) Avustaminen yrityksen perustamisessa. Siihen sisältyy yksilöllinen opastus koko yritystoiminnan aloittamisprosessin ajan (yritysidean kehittäminen, toteutettavuusanalyysi ja liiketoimintasuunnitelman laatiminen) sekä tuki verotuksellisten, oikeudellisten ja hallinnollisten muodollisuuksien hoitamiseen. Arvioiden mukaan ensimmäiseen vaiheeseen osallistuu 70 työntekijää ja toiseen vaiheeseen 40 työntekijää.

– Tehostettu työnhakuneuvonta: Tehostetussa työnhakuneuvonnassa kartoitetaan paikalliset ja alueelliset työllistymismahdollisuudet ja pyritään löytämään sopivat työpaikat sopiville työnhakijoille. Toimenpiteen yhteydessä luodaan web-sivusto, josta työntekijät saavat tietoa online-välineistä, joiden avulla he voivat itse hakea työtä. Ohjaajat auttavat työntekijöitä koko valintaprosessin ajan. Työelämään palanneille työntekijöille annetaan henkilökohtaista ohjausta, jotta he pääsisivät hyvin alkuun uusissa työpaikoissaan.

– Kannustimet: Kannustintyyppejä on neljä: 1) Työnhakukannustin. Työntekijät saavat 300 euron suuruisen kertasuorituksen, jonka tarkoituksena on kannustaa heitä saattamaan oma yksilöllinen toimenpidepakettinsa loppuun. 2) Avustus matkakustannuksiin ja niille, joilla on huollettavia. Koska alueen paikkakuntien välisiin matkoihin ei ole tarjolla sopivia julkisia liikenneyhteyksiä, osallistujien on käytettävä omia ajoneuvoja asuinpaikkansa ja toimenpiteiden toteutuspaikkakunnan välisillä matkoilla. Osallistujat saavat matkakuluihin 10 euroa kultakin EGR-toimeen osallistumispäivältä. Työntekijät, joilla on huollettavia (lapsia, vanhuksia tai vammaisia), saavat 15 euroa jokaiselta osallistumispäivältä käytettäväksi huoltajuudesta aiheutuviin kuluihin. Avustuksen tarkoituksena on kattaa lisäkustannukset, joita työntekijöille aiheutuu huoltajuuteen liittyvistä velvollisuuksista, jotta he voisivat osallistua koulutukseen tai muihin toimenpiteisiin. Arvion mukaan nämä kaksi kannustinta myönnetään 90 työntekijälle. 3) Työhön sijoittumisen kannustimet. Palkkatyöhön palaaville tai itsenäisiksi ammatinharjoittajiksi ryhtyville työntekijöille maksetaan enintään kahden kuukauden ajan palkkatukea 350 euroa kuukaudessa. Osa-aikaisille työntekijöille maksetaan tukea suhteessa osa-aikaisuuteen. Kannustimen tarkoituksena on tukea nopeaa paluuta työelämään. Arvion mukaan 130 työntekijää saa tämän kannustimen. 4) Tuki yrityksen perustamiseen. Työntekijät, jotka perustavat oman yrityksen, saavat enintään 3 000 euron kerta-avustuksen perustamiskustannusten kattamiseen. Arvion mukaan 20 työntekijää saa tämän kannustimen.

22. EGR:n täytäntöönpanokustannukset, jotka sisältyvät hakemukseen asetuksen (EY) N:o 1927/2006 3 artiklan mukaisesti, kattavat hallinnointi-, valvonta-, tiedotus- ja mainontatoimia.

23. Espanjan viranomaisten esittämät yksilölliset palvelut ovat aktiivisia työmarkkinatoimenpiteitä, jotka kuuluvat asetuksen (EY) N:o 1927/2006 3 artiklassa määriteltyihin tukikelpoisiin toimiin. Espanjan viranomaiset arvioivat kokonaiskustannuksiksi 1 680 000 euroa, joista yksilöllisten palvelujen kustannukset ovat 1 600 000 euroa ja EGR:n täytäntöönpanokustannukset 80 000 euroa (4,76 prosenttia kokonaismäärästä). EGR:ltä haettu rahoitusosuus on yhteensä 840 000 euroa (50 prosenttia kokonaiskustannuksista).

Toimet || Kohteena olevien työntekijöiden arvioitu lukumäärä || Arvioidut kustannukset kohteena olevaa työntekijää kohti (euroa) * || Kustannukset yhteensä (EGR ja kansallinen yhteisrahoitus) (euroa) **

Yksilölliset palvelut (asetuksen (EY) N:o 1927/2006 3 artiklan ensimmäinen kohta)

Tervetulo- ja tiedotustilaisuudet (Acogida) || 300 || 200 || 60 000

Profilointi, ammatillinen ohjaus ja neuvonta (Orientación) || 300 || 750 || 225 000

Koulutus (Formación) || 200 || 3 370 || 674 000

Yrittäjyyden tukeminen (Servicios de emprendedurismo) || 70 || 1 857 || 130 000

Tehostettu työnhakuneuvonta (Servicios de inserción) || 300 || 780 || 234 000

Kannustimet (Incentivos) || 300 || 923 || 277 000

Yksilöllisten palvelujen kustannukset yhteensä || || 1 600 000

EGR:n täytäntöönpanokustannukset (asetuksen (EY) N:o 1927/2006 3 artiklan kolmas kohta)

Hallinto || || 70 000

Tiedottaminen ja mainonta || || 5 000

Valvontatoimet || || 5 000

EGR:n täytäntöönpanokustannukset yhteensä || || 80 000

Arvioidut kokonaiskustannukset || || 1 680 000

EGR:n rahoitusosuus (50 % kokonaiskustannuksista) || || 840 000

(*) Desimaalien välttämiseksi työntekijää kohden arvioidut kustannukset on pyöristetty. Pyöristämisellä ei kuitenkaan ole vaikutusta kunkin toimenpiteen kokonaiskustannuksiin, jotka ovat edelleen samat kuin Espanjan esittämässä hakemuksessa.

(**) Kokonaiskustannukset eivät täsmää pyöristämisen vuoksi.

24. Espanja vahvistaa, että edellä kuvatut toimenpiteet ovat täydentäviä rakennerahastoista rahoitettavien toimien kanssa ja että kaikki päällekkäisrahoitus estetään.

25. Valencian itsehallintoalueen ESR-toimenpideohjelmissa on asetettu kauden 2007–2013 päätavoitteiksi työntekijöiden elinikäisen oppimisen edistäminen ja koulunkäynnin keskeyttäneiden määrän pienentäminen. Kohderyhminä ovat erityisesti heikoimmassa asemassa olevat sekä syrjäytymisvaarassa olevat ihmiset, lähinnä nuoret työntekijät, 45 vuotta täyttäneet työntekijät, naiset ja vammaiset. EGR-toimenpiteet sen sijaan kohdistuvat aiemmin tekstiilialalla toimineisiin työntekijöihin ilman ikään, koulutustaustaan yms. liittyviä rajoituksia.

26. ESR:n ja EGR:n toimien välisiltä mahdollisilta päällekkäisyyksiltä vältytään seuraamalla samoihin tarkoituksiin suunniteltuja ESR:n ja EGR:n toimenpiteitä sekä kyseisiä työntekijöitä jatkuvasti.

Päivämäärät, jolloin yksilöllisten palvelujen tarjoaminen vähennetyille työntekijöille aloitettiin tai on tarkoitus aloittaa

27. Espanja aloitti EGR:n yhteisrahoitusta varten ehdotettuun koordinoituun pakettiin sisältyvien yksilöllisten palvelujen tarjoamisen asianomaisille työntekijöille 1. tammikuuta 2014. Tästä päivämäärästä alkaa näin ollen tukikelpoisuusaika, joka koskee kaikkea EGR:stä mahdollisesti myönnettävää apua.

Menettelyt työmarkkinaosapuolten kuulemiseksi

28. Ehdotetusta hakemuksesta keskusteltiin edellä 18 kohdassa mainittujen työmarkkinaosapuolten kanssa useissa kokouksissa. Kokouksia järjestettiin 19. huhtikuuta, 8. ja 29. heinäkuuta, 26. elokuuta ja 16. syyskuuta 2013, ja niissä kuultiin työmarkkinaosapuolten näkemyksiä muun muassa yhdistetyn toimenpidepaketin sisällöstä, vastuualueiden ja tehtävien jaosta sekä toimien aikataulusta. Työmarkkinaosapuolet sopivat 8. heinäkuuta pitämässään kokouksessa, että ne maksavat 10 prosenttia kansallisesta yhteisrahoituksesta, joka koskee edellä selostettujen toimien kokonaiskustanuksia.

29. Espanjan viranomaiset vahvistivat, että kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu.

Tiedot toimista, jotka ovat pakollisia kansallisen lainsäädännön tai työehtosopimusten nojalla

30. Asetuksen (EY) N:o 1927/2006 6 artiklassa säädettyjen perusteiden täyttymisen osalta Espanjan viranomaisten hakemuksessa

· vahvistettiin, ettei EGR:stä saatavalla rahoitustuella korvata toimenpiteitä, jotka kuuluvat yritysten vastuualaan kansallisen lainsäädännön tai työehtosopimusten nojalla;

· osoitettiin, että suunnitelluilla toimilla tuetaan yksittäisiä työntekijöitä eikä niitä käytetä yritysten tai toimialojen rakenneuudistukseen;

· vahvistettiin, ettei edellä tarkoitetuille tukikelpoisille toimille saada avustusta muista EU:n rahoitusvälineistä.

Hallinnointi- ja valvontajärjestelmät

31. Espanja on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös ESR:n hallinnointi ja valvonta. Hallintoviranomaisen välittävänä elimenä toimii Valencian itsehallintoalueen talous- ja hallintoministeriön EU-hankkeista ja -varoista vastaava pääosasto[19].

Rahoitus

32. Espanjan hakemuksen perusteella ehdotetaan, että EGR:stä myönnetään yksilöllisten palvelujen koordinoidulle paketille (mukaan luettuna EGR:n täytäntöönpanosta aiheutuvat kustannukset) 840 000 euroa, joka vastaa 50:tä prosenttia kokonaiskustannuksista. Komission ehdotus rahastosta maksettavasta osuudesta perustuu Espanjan toimittamiin tietoihin.

33. Ottaen huomioon EGR:stä myönnettävän rahoitustuen enimmäismäärän asetuksen (EY) N:o 1927/2006 10 artiklan 1 kohdan mukaisesti samoin kuin määrärahojen uudelleenkohdennusten osalta käytettävissä olevan liikkumavaran komissio ehdottaa, että EGR:n varoja otetaan käyttöön koko edellä mainittu määrä, joka kohdennetaan rahoituskehyksen otsakkeeseen 1 a.

34. Ehdotettu rahoitustuen määrä jättää yli 25 prosenttia EGR:lle varatusta vuosittaisesta enimmäismäärästä käytettäväksi vuoden viimeisinä neljänä kuukautena, kuten asetuksen (EY) N:o 1927/2006 12 artiklan 6 kohdassa edellytetään.

35. Esittämällä tämän ehdotuksen EGR:n varojen käyttöönottamiseksi komissio aloittaa yksinkertaistetun kolmikantamenettelyn 17. toukokuuta 2006 tehdyn toimielinten sopimuksen 28 kohdan mukaisesti varmistaakseen molempien budjettivallan käyttäjien hyväksynnän sekä EGR:n käyttötarpeelle että tarvittavalle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle. Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous.

36. Komissio esittää erikseen siirtopyynnön asiaa koskevien maksusitoumusmäärärahojen kirjaamiseksi vuoden 2014 talousarvioon 17. toukokuuta 2006 tehdyn toimielinten sopimuksen 28 kohdan mukaisesti.

Maksumäärärahojen lähteet

37. Käsillä olevan hakemuksen kohteena olevat 840 000 euroa katetaan vuoden 2014 EGR-budjettikohdan määrärahoista.

Ehdotus

EUROOPAN PARLAMENTIN JA NEUVOSTON PÄÄTÖS

Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2013/008 ES/Comunidad Valenciana Textiles, Espanja)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan unionin toiminnasta tehdyn sopimuksen,

ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[20] ja erityisesti sen 28 kohdan,

ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[21] ja erityisesti sen 12 artiklan 3 kohdan,

ottavat huomioon Euroopan komission ehdotuksen[22]

sekä katsovat seuraavaa:

(1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.

(2) Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

(3) Espanja esitti 8 päivänä lokakuuta 2013 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu yhdellä NUTS II -alueella, Valencian itsehallintoalueella (Comunidad Valenciana, ES52), NACE Rev. 2:n kaksinumerotason 13 (tekstiilien valmistus) piirissä toimivissa 198 yrityksessä, ja täydensi hakemusta lisätiedoin 5 päivään marraskuuta 2013 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 840 000 euroa.

(4) EGR:stä olisi sen vuoksi otettava käyttöön varoja rahoitustuen antamiseksi Espanjan hakemuksen perusteella,

OVAT HYVÄKSYNEET TÄMÄN PÄÄTÖKSEN:

1 artikla

Euroopan globalisaatiorahastosta (EGR) otetaan käyttöön 840 000 euroa maksusitoumusmäärärahoina ja maksumäärärahoina osana varainhoitovuotta 2014 koskevaa Euroopan unionin yleistä talousarviota.

2 artikla

Tämä päätös julkaistaan Euroopan unionin virallisessa lehdessä.

Tehty Brysselissä

Euroopan parlamentin puolesta Neuvoston puolesta

Puhemies Puheenjohtaja

[1] EUVL C 139, 14.6.2006, s. 1.

[2] EUVL L 406, 30.12.2006, s. 1.

[3] Euroopan parlamentin ja neuvoston asetus (EY) N:o 1893/2006, annettu 20 päivänä joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1).

[4] Asetuksen (EY) N:o 1927/2006 3 artiklan kolmannen kohdan mukaisesti.

[5] Tekstiili- ja vaatetustuotteita koskeva sopimus ja kaikki sen rajoitukset päättyivät 1. tammikuuta 2005. Kymmenen vuoden siirtymäajan päättyminen merkitsee, että tekstiili- ja vaatetustuotteiden kauppaan ei enää sovelleta tavanomaisten WTO/GATT-säännösten ulkopuolisen erityisjärjestelmän kiintiöitä vaan monenvälisiin kauppasopimuksiin sisältyviä yleisiä sääntöjä ja määräyksiä.

[6] SITC 26 (Textile fibres -other than wool tops and other combed wool- and their wastes -not manufactured into yarn or fabric-) ja SITC 65 (Textile yarn, fabrics, made-up articles, n.e.s., and related products).

[7] WTO:n kansainväliset kauppatilastot 2012.

[8] EGF/2007/005 IT Sardegna, KOM(2008) 609; EGF/2007/006 IT Piemonte, KOM(2008) 609; EGF/2007/007 IT Lombardia, KOM(2008) 609; EGF/2008/001 IT Toscana, KOM(2008) 609; EGF/2009/003 LT Alytaus Textile, KOM(2008) 547; EGF/2009/005 ES Cataluña, KOM(2009) 371; EGF/2009/001 PT Norte-Centro, KOM(2009) 371; EGF/2009/004 BE Oost en West Vlaanderen Textiel, KOM(2009) 515; EGF/2009/005 BE Limburg Textiel, KOM(2009) 515, EGF/2010/009 ES Comunidad Valenciana, KOM(2010) 613 ja EGF/2013/008 Comunidad Valenciana (käsillä oleva tapaus).

[9] KOM(2003) 649 lopullinen, Tekstiili- ja vaatetusalan tulevaisuus laajentuneessa Euroopan unionissa, WTO Secretariat Discussion Paper N° 5: The Global Textile and Clothing Industry post the Agreementon Textiles and Clothing (2004).

[10] Valencian itsehallintoalueen tekstiiliyrittäjien järjestö.

[11] EPA (työvoimatutkimus), http://www.datosmacro.com/paro-epa/ccaa/valencia?sector=Tasa-de-paro&sc=EPA-.

[12] EGF/2010/009 ES Comunidad Valenciana, KOM(2010) 613.

[13] EGF/2009/014 ES Comunidad Valenciana ceramics. KOM(2010) 216.

[14] EGF/2010/005 ES Comunidad Valenciana cutting, shaping and finishing of stone. KOM(2010) 617.

[15] EGF/2011/006 ES Comunidad Valenciana construction. COM(2012) 053.

[16] EGF/2011/020 ES Comunidad Valenciana footwear. COM(2012) 204.

[17] EGF/2013/004 ES Comunidad Valenciana building materials. COM(2013) 635.

[18] Ammattitaitotodistuksesta ilmenee, että ammattikuljettaja on suorittanut direktiivin 2003/59/EY mukaiset kurssit ja testit.

[19] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana.

[20] EUVL C 139, 14.6.2006, s. 1.

[21] EUVL L 406, 30.12.2006, s. 1.

[22] EUVL C […], […], s. […].